《杏园即席上同年》
唐代·曹邺

岐路不在天，十年行不至。一旦公道开，青云在平地。

枕上数声鼓，衡门已如市。白日探得珠，不待骊龙睡。

匆匆出九衢，僮仆颜色异。故衣未及换，尚有去年泪。

晴阳照花影，落絮浮野翠。对酒时忽惊，犹疑梦中事。

自怜孤飞鸟，得接鸾凤翅。永怀共济心，莫起胡越意。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。